wannaphong/clean_thaiwikipedia huggingface dataset:
# สกอตต์ โอเดลล์
สกอตต์ โอเดลล์ (23 พฤษภาคม ค.ศ. 1898 – 15 ตุลาคม ค.ศ. 1989) เป็นนักเขียนชาวอเมริกัน มีชื่อเกิดคือ โอเดลล์ กาเบรียล สกอตต์ (O'Dell Gabriel Scott) เกิดที่เทอร์มินัลไอส์แลนด์ เมืองลอสแอนเจลิส เป็นบุตรของเมย์ เอลิซาเบธ กาเบรียลและเบนเนตต์ เมสัน สกอตต์ โอเดลล์เข้าเรียนที่วิทยาลัยอ็อกซิเดนทัลในปี ค.ศ. 1919 ก่อนจะเรียนต่อที่มหาวิทยาลัยวิสคอนซิน แมดิสัน, มหาวิทยาลัยสแตนฟอร์ดและมหาวิทยาลัยโรมซาปีเอนซา ในช่วงสงครามโลกครั้งที่สอง เขารับราชการในกองทัพอากาศสหรัฐ หลังจากนั้นทำงานเป็นช่างภาพ ผู้อำนวยการด้านเทคนิก คอลัมนิสต์และบรรณาธิการหนังสือพิมพ์ ในปี ค.ศ. 1934 โอเดลล์ตีพิมพ์ผลงานชิ้นแรก Woman of Spain (a Story of Old California)  เป็นเรื่องราวของบุตรสาวผู้ลี้ภัยชาวสเปนในแคลิฟอร์เนียเหนือ

ผลงานชิ้นสำคัญของโอเดลล์คือ เกาะโลมาสีน้ำเงิน (Island of the Blue Dolphins) ซึ่งตีพิมพ์ในปี ค.ศ. 1960 เป็นนวนิยายเกี่ยวกับเด็กสาวที่ใช้ชีวิตอย่างโดดเดี่ยวบนเกาะนอกชายฝั่งแคลิฟอร์เนีย นวนิยายชิ้นนี้ได้รับรางวัลเหรียญนิวเบรีในปี ค.ศ. 1961 และรางวัลวรรณกรรมเด็กเยอรมันในปี ค.ศ. 1963 นอกจากนี้ยังได้รับการนำไปสร้างเป็นภาพยนตร์ในปีต่อมา

ในปี ค.ศ. 1972 โอเดลล์ได้รับรางวัลฮันส์ คริสเตียน แอนเดอร์เซน ซึ่งถือเป็นรางวัลที่มีเกียรติสูงสุดสำหรับผลงานด้านวรรณกรรมเด็ก"Hans Christian Andersen Awards". International Board on Books for Young People (IBBY). Retrieved 2013-07-17."Scott O'Dell" (pp. 46–47, by Eva Glistrup). 
The Hans Christian Andersen Awards, 1956–2002. IBBY. Gyldendal. 2002. Hosted by Austrian Literature Online. Retrieved 2013-07-23. ต่อมาในปี ค.ศ. 1976 เขาได้รับเหรียญจากมหาวิทยาลัยเซาเทิร์นมิสซิสซิปปี สองปีต่อมา โอเดลล์ได้รับเหรียญเรจินาจากสมาคมห้องสมุดคาทอลิก"Regina Medal" . Catholic Library Association. Retrieved 2013-07-17.

โอเดลล์เสียชีวิตด้วยโรคมะเร็งต่อมลูกหมากที่เมืองเมาท์คิสโก รัฐนิวยอร์กในปี ค.ศ. 1989
# เดอะไดได
เดอะไดได  วงดนตรีซินธ์ป๊อบสัญชาติไทยจากค่าย Genie Records ภายใต้สังกัดจีเอ็มเอ็ม แกรมมี่ มีลักษณะเด่นทางด้านการแต่งตัวที่เน้นสีสันสดใสและแนวดนตรีที่จัดจ้าน เปิดตัวและเป็นที่รู้จักครั้งแรกในคอนเสิร์ต Genie Fest 16 ปีแห่งความร็อก เมื่อปี พ.ศ. 2557 โดยเป็นวงเปิดวงแรกให้กับคอนเสิร์ตครั้งนี้ 

ประวัติของวง
คำว่า Dai Dai มีหลายความหมาย ภาษาญี่ปุ่น หมายถึง ผลไม้สีส้ม ๆ เหลือง ๆ ที่กำลังสุกงอม ส่วนภาษาไทย หมายถึง อะไรก็ได้ ที่ไม่ตายตัว "เดอะไดได" จึงถือว่าเป็นวงดนตรีที่ดูนอกกรอบ ไม่อิงกฎเกณฑ์ใด ๆ มีความสนุกและความแปลก ซึ่งก็ขึ้นอยู่กับการตีความของคนฟังเพลงด้วย"Showroom 3" เปิดตัว "The Dai Dai" ปล่อยเพลง "หากค่ำคืน" พิสูจน์ฝีมือ 

ในปี พ.ศ. 2559 ช่วงปลายเดือนเมษายน เปิดตัวเพลงแรก คือ "หากค่ำคืน" ในชื่อโปรเจ็กต์ "Showroom 3" เป็นเพลงที่แต่งโดย "มิ้นท์" ธิติรัตน์ โรจน์แสงรัตน์ โดยเริ่มแต่งทำนองจากการเล่นอูคูเลเล่จีนี่ฯฟื้นโปรเจ็กต์ "Showroom" ในรอบ 12 ปี เปิดตัววงดนตรีสีสันจัดจ้าน "The Dai Dai" จากนั้นจึงแต่งเนื้อร้อง นอกจากนี้ "นะ" รัตน จันทร์ประสิทธิ์ นักร้องนำวงโพลีแคต ยังมีส่วนช่วยในการเรียบเรียงเนื้อเพลงให้มีความสมบูรณ์"Showroom 3" มาแล้ว เปิดตัวด้วย "หากค่ำคืน" กับกลิ่นอายซินธ์ป๊อปจาก "The Dai Dai" เพลงนี้เป็นเพลงที่ถ่ายทอดความรู้สึกเหงา คิดถึงคนรักหรือใครบางคน แต่ไม่ถึงกับเศร้า เป็นเพลงที่มีเสียงของซินธิไซเซอร์หรือเครื่องดนตรีสังเคราะห์ผสมอยู่ จึงเป็นเพลงที่มีความสนุกสนาน 

ในปี พ.ศ. 2560 ช่วงปลายเดือนกุมภาพันธ์ เปิดตัวเพลงที่ 2 คือ "ง่ายจะตาย" เพลงเศร้าที่แต่งเนื้อร้องและทำนองโดย "นะ" รัตน จันทร์ประสิทธิ์ นักร้องนำวงโพลีแคต เป็นเพลงที่ได้แรงบันดาลใจจาก "มิ้นท์" นักร้องนำของวง ถ่ายทอดตัวตนของเธอในอีกมุมมองหนึ่ง พูดถึงการเก็บความเศร้าเอาไว้ภายใต้รอยยิ้มที่ร่าเริง ท่าทางที่ดูเข้มแข็งตลอดเวลา ดูเหมือนว่าไม่เป็นอะไร แต่เมื่อต้องเผชิญกับความจริงบางอย่าง ที่เรียกว่า "ความเสียใจ" ก็ไม่เคยทำได้และต้องเก็บเอาไว้คนเดียว แต่ก็ยังบอกกับใคร ๆ ว่า "แค่ไม่ร้องไห้ ง่ายจะตาย"

ซิงเกิลเพลง
 ปี วันที่เผยแพร่ ชื่อเพลง หมายเหตุ อัลบั้ม 2559 27 เมษายน"หากค่ำคืน"The Dai Dai - หากค่ำคืน (Official MV) - Showroom 3 2560 28 กุมภาพันธ์"ง่ายจะตาย"The Dai Dai - ง่ายจะตาย (Official MV) 22 สิงหาคม"ฝนโปรยปราย" 2561 16 พฤศจิกายน"ไม่สมประกอบ" - 2562 23 ตุลาคม"เย เย เย (Single Lady)"The Dai Dai - เย เย เย (Single Lady) (Official MV) Ft. ปราง ปรางทิพย์ , J JAZZSPER

ข้อมูลเพิ่มเติม
"มิ้นท์" ธิติรัตน์ โรจน์แสงรัตน์ เคยชนะเลิศการประกวด S-Club Talented Boys & Girls เมื่อปี พ.ศ. 2552หนุ่มสาววัยแคมปัส คว้า S-Club Talented Boys & Girls และ The Acting Queen ล้านฝันสนั่นจอ เมื่อปี พ.ศ. 2554 มีผลงานทางการแสดง เช่น ภาพยนตร์เรื่อง "Love Syndrome รักโง่ ๆ"มิ้นท์ ธิติรัตน์ ประเดิมจอเงิน "Love Syndrome รักโง่ๆ" ได้รับรางวัลสาขานักแสดงสมทบหญิงยอดเยี่ยม "คมชัดลึก อวอร์ด ครั้งที่ 11" จากภาพยนตร์เรื่องนี้"ศิลปิน-ดารา" คว้ารางวัลอลังการในงานคมชัดลึก อวอร์ด ครั้งที่ 11 ภาพยนตร์เรื่อง "รักเลี้ยว..เฟี้ยวว!!(อ่ะ)" และภาพยนตร์เรื่อง "ความฝันอันสูงสุด" แสดงคู่กับธนฉัตร ตุลยฉัตรภาพทหารเจ็บกว่าแสน แชร์ความจริงมาจากฉากในหนังมิ้นท์บ้าพลัง น้ำตาไหลพรากในความฝันอันสูงสุด นอกจากนี้เธอยังถ่ายแบบและเป็นนางแบบให้กับนิตยสาร เช่น VolumeVolume Surround Vibe
# วอลเลย์บอลชายทีมชาติโกตดิวัวร์
วอลเลย์บอลชายทีมชาติโกตดิวัวร์  เป็นตัวแทนของประเทศโกตดิวัวร์ ในการแข่งขันวอลเลย์บอลระดับนานาชาติ

เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1964

 ประวัติการแข่งขัน 
 วอลเลย์บอลชายชิงแชมป์แอฟริกา 
  1971: อันดับที่ 6
  1976: อันดับที่ 6
  1989: อันดับที่ 4
  1991: อันดับที่ 9
  1993: อันดับที่ 9
# วอลเลย์บอลชายทีมชาติมาดากัสการ์
วอลเลย์บอลชายทีมชาติมาดากัสการ์  เป็นตัวแทนของประเทศมาดากัสการ์ ในการแข่งขันวอลเลย์บอลระดับนานาชาติ

เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1964

 ประวัติการแข่งขัน 
 วอลเลย์บอลชายชิงแชมป์แอฟริกา 
  1971 –  เหรียญทองแดง
  1976 – อันดับที่ 5
  1979 –  เหรียญทองแดง
# ทะเลสาบลูอิส
ทะเลสาบลูอิส  เป็นทะเลสาบธารน้ำแข็งในอุทยานแห่งชาติแบมฟ์ ตั้งอยู่ในรัฐแอลเบอร์ตาของประเทศแคนาดา ตั้งอยู่ราว 5 กิโลเมตรทางตะวันตกของหมู่บ้านเลกลูอิส ทะเลสาบแห่งนี้ตั้งชื่อตามพระนามของเจ้าหญิงลูอิส แคโรไลน์ อัลเบอร์ตา พระราชธิดาองค์ที่สี่ในสมเด็จพระราชินีนาถวิกตอเรียแห่งสหราชอาณาจักร เจ้าหญิงลูอิสทรงสมรสกับจอห์น แคมเบล มาร์ควิสแห่งลอร์น ซึ่งเขาได้ดำรงตำแหน่งข้าหลวงต่างพระองค์แห่งแคนาดาระหว่าง ค.ศ. 1878 ถึง 1883

น้ำสีมรกตในทะเลสาบแห่งนี้มาจากการละลายของธารน้ำแข็งซึ่งอยู่เหนือทะเลสาบขึ้นไป ทะเลสาบแห่งนี้อยู่สูงจากระดับน้ำทะเลถึง 1,750 เมตร มีพื้นน้ำขนาดกว่า 500 ไร่ ยาวกว่า 3 กิโลเมตร น้ำจากทะเลสาบนี้ไหลออกเป็นแม่น้ำโบว์

ลูอิส
หมวดหมู่:ธรณีสัณฐานในรัฐแอลเบอร์ตา
# ดิช็อกซิน
ดิช็อกซิน (Digoxin) หรือชื่อทางการค้าคือ ลาน็อกซิน (Lanoxin) เป็นยาในกลุ่มคาร์ดิแอกไกลโคไซด์ ใช้สำหรับโรคระบบหัวใจหลอดเลือด อาทิ หัวใจเต้นไม่สม่ำเสมอ, หัวใจสั่นระรัว และภาวะหัวใจวาย สามารถรับยานี้ได้โดยการรับประทานหรือฉีดเข้าหลอดเลือดดำ

การใช้ยาเกินขนาดจะส่งผลให้เกิดอาการเต้านมโต และอาจมีอาหารอื่นร่วมด้วยอาทิ ไม่อยากอาหาร, คลื่นไส้, มองไม่ชัด, จิตสับสน และหัวใจเต้นผิดจังหวะ ผู้ที่ไตมีปัญหาและผู้สูงอายุควรได้รับการดูแลเป็นพิเศษ ยังไม่เป็นที่แน่ชัดว่ายานี้ปลอดภัยต่อสตรีมีครรภ์หรือไม่

ดิช็อกซินถูกคิดค้นขึ้นในปี ค.ศ. 1930 ได้มาจากสารสกัดจากต้นถุงมือจิ้งจอก ดิช็อกซินได้รับการขึ้นทะเบียนเป็นยาหลักขององค์การอนามัยโลก.
# อาเวมารีอา (การ์ตูน)
อาเวมารีอา  เป็นภาพยนตร์แอนิเมชันของสหภาพโซเวียต กำกับโดย Vladimir Danilyevich และ Ivan Ivanov-Vano โดยภาพยนตร์นี้มีเนื้อหาต่อต้านสงครามเวียดนาม และเพลงในแอนิเมชันเรื่องนี้ใช้เพลง "เอ็ลเลินส์ดริทเทอร์เกอซัง" มาเป็นเพลงประกอบ

 แหล่งข้อมูลอื่น 
 
 
 Мультфильм — Аве Мария (YouTube)
# ทอร์รี วิลสัน
ทอร์รี แอนนี วิลสัน (Torrie Anne Wilson; เกิด 24 กรกฎาคม ค.ศ. 1975) เป็นโมเดล, ผู้ร่วมแข่งขันฟิตเนส, นักแสดง และนักมวยปล้ำอาชีพที่เกษียณอายุชาวอเมริกัน เป็นที่รู้จักในการร่วมงานกับเวิลด์แชมเปี้ยนชิพเรสต์ลิง (WCW) และเวิลด์เรสต์ลิงเอ็นเตอร์เทนเมนต์ (WWE)

ประวัติ
แรกเริ่มเดิมที ทอร์รีไม่เคยดูมวยปล้ำเลยตอนเป็นเด็ก ซึ่งแตกต่างกับดีวาของ WWE คนอื่นๆ อย่างชัดเจน แต่ด้วยที่เธอเป็นสายเต้นเชียร์ลีดเดอร์ตั้งแต่สมัยเรียน จึงได้มีโอกาสเข้ามาทำงานทางนี้ โดยเปิดตัวครั้งแรกปี 1999 กับ WCW ในชื่อซาแมนธา ภายใต้บทบาทผู้จัดการนักมวยปล้ำจนถึงปลายปี 2000

ทอร์รี่ เป็นหนึ่งในขบวนการ WCW ที่เข้ามาบุก WWE ปี 2001 และปรากฏตัวที่บ้านหลังใหม่ครั้งแรกในสแมคดาวน์ ส่วนครั้งแรกที่ได้ขึ้นปล้ำบนเวทีคือบรา แอนด์ แพนตีส์ แมตช์ ที่จับคู่กับ สเตซี คีบเลอร์ เจอกับ ลิตา และ ทริส สตราตัส ในศึกอินเวชั่น

จากนั้นเป็นต้นมาทอร์รีก็ทำเอาหนุ่มเลือดกำเดาแทบพุ่งมาหลายต่อหลายครั้ง ส่วนใหญ่จะโดดเด่นกับเนื้อเรื่องที่ต้องไปกิ๊กกับคนนู้นคนนี้ซะมากกว่า แต่จุดพีคที่สุดเลยก็คือปี 2003 ที่เธอได้ขึ้นปกนิตยสารเพลย์บอย นั่นคือการทำให้ชื่อของทอร์รีโด่งดังไปทั่วโลกในฐานะนักมวยปล้ำหญิงที่เซ็กซี่ตัวแม่ จากนั้นก็มีไปถ่ายแบบขึ้นปกเอฟเอชเอ็มอีกจ้าวนึงด้วย

ปี 2003 ทอร์รีแต่งงานกับ บิลลี คิดแมน ที่พบรักกันตั้งแต่ตอนอยู่ WCW แต่ก็หย่าร้างกันเป็นที่เรียบร้อยเมื่อปี 2008 และในปีเดียวกันนั้นเอง เธอยังได้แยกทางกับ WWE อย่างถาวรเช่นกัน แต่แฟนมวยปล้ำส่วนใหญ่ยังคงไม่ลืมสเน่ห์, ความน่ารัก และความแซ่บเวอร์ของทอร์รีแน่นอน

ปี 2019 ทอร์รีได้รับการบรรจุชื่อให้เข้าสู่หอเกียรติยศ WWE Hall of Fame

ผลงาน
World Wrestling Entertainment / WWE
Golden Thong Award (2002)
 WWE Hall of Fame (Class of 2019)
WrestleCrap
Gooker Award (2003) - "Al Wilson" feud with Dawn Marie

หมายเหตุ
# ยุทธการที่ตงก๋วน
ยุทธการที่ตงก๋วน  สงครามในช่วง ยุคสามก๊ก และช่วงปลายยุค ราชวงศ์ฮั่นตะวันออก ที่เกิดขึ้นใน ค.ศ. 211 โดยเป็นความขัดแย้งระหว่าง กองทัพพันธมิตรกวนซี ที่นำโดย ม้าเฉียว เจ้าเมืองเสเหลียงและ โจโฉ
# รึนาตู ซังชึช
รึนาตู ฌูนีโยร์ ลุช ซังชึช  (, ; เกิดเมื่อวันที่ 18 สิงหาคม ค.ศ. 1997) เป็นนักฟุตบอลชาวโปรตุเกส ปัจจุบันลงเล่นในตำแหน่งกองกลาง ให้กับปารีแซ็ง-แฌร์แม็ง สโมสรในลีกเอิง และทีมชาติโปรตุเกส
# ป่วนฮาโลกอนาคต
ป่วนฮาโลกอนาคต (ฟิวเจอรามา) เป็นภาพยนตร์การ์ตูนซิทคอมแนววิทยาศาสตร์จากประเทศสหรัฐ สร้างสรรค์โดยแม็ตต์ เกรนิง เพื่อออกฉายทาง Fox Broadcasting Company เล่าเองของ Philip J. Fry เด็กส่งพิซซ่าในนครนิวยอร์กช่วงปลายคริสต์ศตวรรษที่ 20 ซึ่งถูกแช่แข็งไปหนึ่งพันปี จนต้องมาทำงานใน Planet Express ศตวรรษที่ 31

หมายเหตุ
# ทริปเปิ้ลเอ็กซ์ พยัคฆ์ร้ายพันธุ์ดุ
ทริปเปิ้ลเอ็กซ์ พยัคฆ์ร้ายพันธุ์ดุ  เป็นภาพยนตร์แอคชั่นแนวสายลับสัญชาติอเมริกาที่ออกฉายในปี ค.ศ. 2002 กำกับโดย ร็อบ โคเฮน ผู้กำกับชื่อดังจากภาพยนตร์เรื่อง เร็ว..แรงทะลุนรก ดำเนินงานสร้างโดย เนียล เอช มอริทส์ เขียนบทโดย ริช วิลเกทส์ ภาพยนตร์เรื่องนี้เป็นภาพยนตร์ภาคแรกในภาพยนตร์ชุด ทริปเปิ้ลเอ็กซ์, นำแสดงโดย วิน ดีเซล รับบท ซานเดอร์ เคทจ์ ร่วมแสดงสมทบโดย เอเซีย อาเกนโต้, มาร์ตอน คโซกาส์, ซามูเอล แอล แจ๊คสัน

ภาพยนตร์เรื่องนี้ออกฉายทั่วโลก และทำรายได้ 277.4 ล้านดอลล่าร์สหรัฐ ซึ่งภาพยนตร์เรื่องนี้มีภาคต่อคือ ทริปเปิ้ลเอ็กซ์ 2 พยัคฆ์ร้ายพันธุ์ดุ (2005) และ ทริปเปิ้ลเอ็กซ์ ทลายแผนยึดโลก (2017)

เนื้อเรื่อง
เรื่องราวของแซนเดอร์ เคจ หรือ ทริปเปิ้ลเอ็กซ์ ชายหนุ่มผู้มีชื่อเสียงในทางบ้าระห่ำ เป็นพวกเดนตายที่กฎหมายเข้าถึงไม่ได้ จนกระทั่งเขาพบกับ กิบสัน หัวหน้าหน่วย NSA ผู้ที่ต้องการหาคนเข้าไปสืบความลับของอาชญากรรัสเซีย กิบสันรู้ว่ามีเพียงคนเดียวเท่านั้นที่สามารถทำงานเสี่ยงตายนี้ได้ ดังนั้นเขาจึงยื่นข้อเสนอให้กับ XXX โดยจะลบข้อมูลที่ทางการมีอยู่ ปล่อยเขาเป็นอิสระจากการติดตามของตำรวจ ถ้าเขายอมรับที่จำทำงานนี้ภายใต้การทำงานนอกเครื่องแบบเพื่อเข้าไปสืบข้อมูลในกลุ่มอาชญากรร้ายรัสเซีย

 นักแสดง 
 วิน ดีเซล รับบท แซนดอร์ เคจ / ทริปเปิ้ลเอ็กซ์
 เอเชีย อาร์เกนโต้ รับบท เยเลน่า
 ซามูเอล แอล แจ๊คสัน รับบท กิบสัน หัวหน้าหน่วย NSA
 มาร์ตอน คโซกาส์ รับบท ยอร์จี
 ไมเคิล รูฟ รับบท โทบี ลี เชเวอร์ส หัวหน้าหน่วย NSA
 ริชชี่ มิลเลอร์ รับบท มิหลาน โซว่า
 เวอเนอร์ เดห์น รับบท คิริล
 เพทร์ เจลล์ รับบท คอลย่า
 แจน พาเวลล์ ฟิลิเพนสกาย รับบท วิคตอร์
 ทอม เอเวอร์เรตต์ รับบท ดิค คอชท์คิชช์
 แดนนี่ เทรโจ้ รับบท เอล เจเฟ่
 โทมัส เอียน กริฟฟิทท์ รับบท จิม แม็คเกร็ทท์
 อีฟ รับบท เจ.เจ.
 เลล่า อาร์จิวี่ รับบท จอร์แดน คิง
 วิลเลี่ยม โฮป โรเจอร์ ดอนแนน
# ตีให้ลั่น เพราะฝันยังไม่จบ
ตีให้ลั่น เพราะฝันยังไม่จบ  เป็นภาพยนตร์สหรัฐอเมริกาที่ออกฉายเมื่อ ค.ศ. 2014 เขียนบทและกำกับโดย Damien Chazelle เล่าเรื่องความสัมพันธ์ระหว่างนักเรียนฝึกหัดตีกลองแจ๊ซผู้มีความทะเยอทะยาน (Miles Teller) กับผู้สอนที่ชอบใช้ความรุนแรง (J. K. Simmons) ออกฉายแบบจำกัดโรงครั้งแรกเฉพาะในประเทศสหรัฐอเมริกาและแคนาดาเมื่อ 10 ตุลาคม 2014 และค่อยๆ เพิ่มจำนวนโรงฉายจนมากกว่า 500 โรง และสิ้นสุดการออกฉายเมื่อ 26 มีนาคม 2015 รวมเวลาทั้งหมด 24 สัปดาห์ ทำรายได้ไปกว่า 49 ล้านดอลลาร์สหรัฐ โดยใช้ทุนสร้าง 3.3 ล้านดอลลาร์สหรัฐ

ตีให้ลั่น เพราะฝันยังไม่จบออกฉายครั้งแรกในเทศกาลภาพยนตร์ซันแดนซ์ ค.ศ. 2014 สายประกวด หมวดหมู่ภาพยนตร์ดราม่าจากสหรัฐอเมริกา เมื่อ 16 มกราคม 2014 โดยเป็นภาพยนตร์ที่ฉายเปิดเทศกาล หลังจากนั้นสิทธิในการจัดจำหน่ายภาพยนตร์ในต่างประเทศได้ตกเป็นของโซนี่พิคเจอร์สเวิลด์ไวด์ ภาพยนตร์เรื่องนี้ได้รับรางวัลลำดับภาพยอดเยี่ยม บันทึกเสียงยอดเยี่ยม นักแสดงสมทบชายยอดเยี่ยม (Simmons) และได้รับการเสนอชื่อเข้าชิงรางวัลบทภาพยนตร์ดัดแปลงยอดเยี่ยม และภาพยนตร์ยอดเยี่ยม ในรางวัลออสการ์ครั้งที่ 87
อ้างอิง
# ทริปเปิ้ลเอ็กซ์ 2 พยัคฆ์ร้ายพันธุ์ดุ
ทริปเปิ้ลเอ็กซ์ 2 พยัคฆ์ร้ายพันธุ์ดุ (หรือ xXx 2: The Next Level) เป็นภาพยนตร์แอคชั่นที่ออกฉายในปี ค.ศ. 2005 กำกับโดย ลี ทานาโฮรี ผู้กำกับชื่อดังจากภาพยนตร์เจมส์ บอนด์เรื่อง ดาย อนัทเธอร์ เดย์ 007 พยัคฆ์ร้ายท้ามรณะ ซึ่งภาพยนตร์เรื่องนี้เป็นภาพยนตร์ภาคต่อจาก ทริปเปิ้ลเอ็กซ์ พยัคฆ์ร้ายพันธุ์ดุ และภาพยนตร์เรื่องนี้มีภาคต่อคือ ทริปเปิ้ลเอ็กซ์ ทลายแผนยึดโลก และเป็นภาคสองของภาพยนตร์ชุด ทริปเปิ้ลเอ็กซ์ ผลิตโดยค่าย Revolution Studios ค่ายย่อยของ โคลัมเบีย พิคเจอร์ส

เนื้อเรื่องย่อ
เมื่อการเมืองของสหรัฐฯ เกิดการเปลี่ยนแปลง แซนฟอร์ด ประธานาธิบดีชื่อดังคนใหม่กลายเป็น “เสี้ยนหนาม” ของกลุ่มคณะรัฐบาลโฉดบางคนที่ถูกริดรอนอำนาจ แผนสังหารประธานาธิบดีเขย่าความมั่นคงของรัฐสภาสหรัฐฯ จึงเกิดขึ้น บุคคลที่จะต่อกรกับอำนาจมืดของเหล่าทรราชได้มีเพียง ออกัสตัส กิบบอนส์ หัวหน้าหน่วยราชการลับสุดยอด xXx กิบบอนส์รู้ดีว่าภาระกิจที่หินที่สุดกำลังจะมาถึง เขาจึงจำเป็นต้องออกค้นหาสายลับในแบบฉบับ xXx ที่กล้า บ้าระห่ำ ไม่เกรงกลัวใครด้วยตัวเองอีกครั้งและคนที่เหมาะสมที่สุดคือนักโทษ ดาเรียส สโตน อดีตหน่วยรบพิเศษกองกำลังสหรัฐฯ ที่ต้องโทษจำคุก เพื่อปฏิบัติการครั้งใหม่ของสายลับพันธุ์ดุ ที่จะหยุดยั้งแผนการโค่นล้มรัฐบาลครั้งแรกในประวัติศาสตร์ของสหรัฐอเมริกา

นักแสดง
 ไอซ์คิวบ์ รับบท ดาเรียส สโตน / ทริปเปิ้ลเอ็กซ์
 วิลเล็ม ดาฟอร์ รับบท นายพล จอร์จ เด๊กเกิร์ท
 สก๊อตต์ สปีดแมน รับบท ไคเล่ คริสโตเฟอร์ สตีล
 ปีเตอร์ สตราอุส รับบท ประธานาธิบดี เจมส์ แซนฟอร์ด
 ซามูเอล แอล แจ๊คสัน รับบท ออกัสตัส กิบบอนส์
 จอห์น จี คอนนอลลี่ รับบท เสธ. บามา คอบบ์
 ซสิบิท รับบท เซค
 ไมเคิล รูฟ รับบท โทบี้ บี เชฟเวอร์ส
# จักรวรรดินิยมอเมริกา
จักรวรรดินิยมอเมริกา  เป็นคำเรียกของการการคุมนโยบายการทหาร,เศรษฐกิจ และ วัฒนธรรมโดยสหรัฐที่แผ่ขยายอำนาจ, ก่อตั้งและควบคุมรัฐบริวาร คำว่า จักรวรรดินิยมอเมริกาถูกใช้ครั้งแรกโดยประธานาธิบดีสหรัฐ เจมส์ เค. โพล์ก เมื่อสหรัฐเข้าร่วม สงครามเม็กซิโก–อเมริกา ในปี 1846, การผนวกแคลิฟอร์เนียและดินแดนตะวันตกตาม Treaty of Guadalupe Hidalgo และ Gadsden purchase.
 อ้างอิง
# ขันทีคนสุดท้าย
ขันทีคนสุดท้าย  เป็นภาพยนตร์จีนแนวดราม่าประวัติศาสตร์ในปี ค.ศ. 1988 กำกับโดย จาง จือเลี่ยง นำแสดงโดย ม่อ เส้าชง เป็นหลิวไหลฉือ ภาพยนตร์สร้างขึ้นมาจากนิยายของหนี่กวังเกี่ยวกับ ซุนเย่าถิง

 เนื้อเรื่อง 
ปลายยุคราชวงศ์ชิง หลิวไหลฉือ (ม่อ เส้าชง) เกิดอิจฉาเพื่อนบ้านที่ไปเป็นขันทีชื่อว่า เส้าเต๋อจาง และได้ขอให้พ่อแม่ตอนตัวเอง แต่หลังจากนั้น ราชวงศ์ชิงได้ล่มสลาย หลิวไม่ได้เป็นขันทีในวังและถูกส่งไปเรียนงิ้วเพื่อ ต่อมา หลิวได้พบกับเจ้าตี้ (เหวิน ปี่เซี่ย) เพื่อนในวัยเด็ก หลิวจึงอยากจะใช้ชีวิตสร้างครอบครัวอย่างคนปกติ แต่ก็ไม่สามารถทำได้หลังจากที่ความเป็นขันทีถูกเปิดเผยขึ้นมา ผู้นำคณะงิ้ว (หง จินเป่า) เห็นใจชีวิตของหลิว และพยายามส่งเขาไปเป็น "ขันทีคนสุดท้าย" ในปี 1924 จักรพรรดิผู่อี๋ ถูกเนรเทศออกจากพระราชวังต้องห้าม หลิวจึงต้องกลับมาใช้ชีวิตอย่างคนปกติ

 นักแสดง 
ม่อ เส้าชง เป็น หลิวไหลชือ ขันทีคนสุดท้าย
เหวิน ปี่เซี่ย เป็น เจ้าตี้
หง จินเป่า เป็น ครูสอนงิ้ว
หลิว เต๋อหัว เป็น ฮั่นหมิง สามีของเจ้าตี้และนักปฏิวัติ
อู๋ หม่า เป็น ติงกงกง
หลิน เจิ้งอิง เป็น พ่อของหลิวไหลชือ

 เพลงประกอบ 
ภาพลวงตา 
ทำนอง: กู่เจียฮุย
เนื้อเพลง: เจิ้งกว๋อเจียง
นักร้อง: หลิว เต๋อหัว

 บ็อกซ์ออฟฟิศ 
ภาพยนตร์เรื่องนี้สามารถกวาดรายได้ถึง 15,624,171 ดอลลาร์ฮ่องกงและเข้าฉายตั้งแต่วันที่ 4 มีนาคม ถึง 31 มีนาคม 1988 ในฮ่องกง

 รางวัลเกียรติยศ 
 Accolades Ceremony Category Recipient Outcomeรางวัลภาพยนตร์ฮ่องกงครั้งที่ 8ผู้กำกับยอดเยี่ยมจาง จือเลี่ยงนักแสดงยอดเยี่ยม ม่อ เส้าชง[[นักแสดงสมทบยอดเยี่ยมอู๋ หม่ารางวัลม้าทองคำ ครั้งที่ 24นักแสดงยอดเยี่ยม ม่อ เส้าชง

แหล่งเชื่อมโยงภายนอก

Lai Shi, China's Last Eunuch  ใน ฮ่องกงซีนีเมจิก
# จิลเลียน ฮอลล์
จิลเลียน ฟาเย ฮอลล์ (Jillian Faye Hall) (née Fletcher; 6 กันยายน ค.ศ. 1980) เป็นนักมวยปล้ำอาชีพที่เกษียณอายุและนักร้องชาวอเมริกัน เป็นที่รู้จักในการร่วมงานกับเวิลด์เรสต์ลิงเอ็นเตอร์เทนเมนต์(WWE) ในชื่อบนสังเวียนว่า จิลเลียน ฮอลล์ (Jillian Hall) เธอเคยฝึกกับค่ายทักษะของ WWE ฟลอริดาแชมเปียนชิปเรสต์ลิง(FCW) เป็นอดีตแชมป์ดีวาส์ 1สมัย

ผลงาน
 Blue Water Championship Wrestling
 BWCW Women's Championship (1 time)
 Canadian International Wrestling
 CIW Indy Women's Championship (1 time)
 GLORY Wrestling
 GLORY Championship (1 time)
 Hoosier Pro Wrestling
 HPW Cruiserweight Championship (1 time)
 HPW Ladies' Championship (1 time)
 Mid-States Championship Wrestling
 MCW Mid-American Championship (1 time)
 Professional Girl Wrestling Association
 PGWA Championship (1 time)
 Pro Wrestling Illustrated
 PWI ranked her #24 of the best 50 female singles wrestlers in the PWI Female 50 in 2010
 Pro Wrestling Xtreme
 PWX Women's Championship (1 time)
 Southern States Wrestling
 SSW Women's Championship (1 time)
 Superstar Wrestling Federation
 SWF Tag Team Championship (2 times) – with Randy "The King" Allen (1) and Pyro (1)
 SWF Women's Championship (1 time)
 Women's Wrestling Alliance
 WWA Women's Championship (1 time)
 World Wrestling Entertainment
 WWE Divas Championship (1 time)
 Wrestling Observer Newsletter
 Worst Gimmick (2005)
# ทริปเปิ้ลเอ็กซ์ ทลายแผนยึดโลก
ทริปเปิ้ลเอ็กซ์ ทลายแผนยึดโลก   เป็นภาพยนตร์แอคชั่นสัญชาติอเมริกาที่ออกฉายในปี ค.ศ. 2017 กำกับภาพยนตร์โดย ดี. เจ. คารูโซ และเขียนบทโดย เอฟ สกอต ฟราซีเออร์ นำแสดงโดย วิน ดีเซล, ดอนนี เยน, ทีปิกา ปาทุโกณ, คริส อู่, รูบี โรส, ทัชชกร ยีรัมย์, นีนา โดเบรฟ, โทนี คอลเลต, อาเรียดนา กูติเอร์เรซ และซามูเอล แอล. แจ็กสัน ภาพยนตร์เรื่องนี้เป็นภาพยนตร์ภาคสามในภาพยนตร์ทริปเปิ้ลเอ็กซ์ และเป็นภาคต่อของ ทริปเปิ้ลเอ็กซ์ พยัคฆ์ร้ายพันธุ์ดุ (2002) และ ทริปเปิ้ลเอ็กซ์ 2 พยัคฆ์ร้ายพันธุ์ดุ (2005) ซึ่งไม่เหมือนกับสองภาคที่แล้วที่จัดจำหน่ายโดยโคลัมเบียพิคเจอร์ส แต่ในภาคนี้จัดจำหน่ายโดยพาราเมาต์พิกเจอส์

เนื้อเรื่อง
แซนเดอร์ เคจ อดีตนักกีฬาเอ็กซ์ตรีมผู้ผันตัวมาทำงานให้รัฐบาลกำลังจะกลับมาอีกครั้ง ครั้งนี้เขาต้องเผชิญหน้ากับนักรบเดนตายนามว่า เซียง และลูกทีมของเขา เพื่อทวงคืนอาวุธร้ายที่รู้จักกันในนาม “กล่องของแพนโดร่า” การรวบรวมลูกทีมสุดระห่ำชุดใหม่ขึ้นมาทำให้ในที่สุด เคจก็ได้พบว่าตัวเองต้องเข้าไปพัวพันกับแผนการลับสุดอันตรายเกี่ยวกับการสมรู้ร่วมคิดในระดับสูงสุดของรัฐบาลทั่วโลก ซึ่งมันยากเกินกว่าที่เขาจะถอนตัวออกมาแล้ว

นักแสดงนำ
บทบาทนักแสดงเดิม พากย์ไทย แซนเดอร์ เคจ / ทริปเปิ้ลเอ็กซ์วิน ดีเซลสุภาพ ไชยวิสุทธิกุลเซียงดอนนี่ เยนกริน อักษรดีเซเรน่า อังเกอร์ทิปิกา ปาฑุโกณนพวรรณ เหมะบุตรฮาวาร์ด "นิคส์" โจวคริส อู๋ศักราช อ่ำส้มอะเดลเล่ วูล์ฟรูบี้ โรสนลินี ชีวสาครทาลอนโทนี่ จา ทัชชกร ยีรัมย์เบ็คกี้ เคลียร์เรจจ์นีน่า โดเบรฟนิรมล กิจภิญโญชัยออกัสตัส กิบบอนส์ซามูเอล แอล แจ๊คสันเกรียงศักดิ์ เหรียญทอง
# เฉิน ชื่อเหม่ย์ กับฉิน เซียงเหลียน
เฉิน ชื่อเหม่ย์  เป็นตัวละครในงิ้ว จากเรื่อง เปาบุ้นจิ้น ซึ่งมีนิสัยชั่วร้าย อกตัญญู และทะเยอทะยาน

เนื้อเรื่องในงิ้ว
ตัวเขาเองเป็นบัณฑิตอยู่ในชนบท สมรสกับฉิน เซียงเหลียน (秦香莲) และมีบุตรด้วยกันสองคน คู่สามีภรรยาฐานะยากจน ต้องอดทนกัดก้อนเกลือกินด้วยกันตลอดมา ภายหลัง เขาไปสอบขุนนางในเมืองหลวงและได้อันดับหนึ่ง จึงได้รับการแห่แหนไปรอบเมืองหลวง ขณะนั้น พระกนิษฐภคินีพระเจ้าเหริน จง ทอดพระเนตรเห็นเฉิน ชื่อเหม่ย์ รูปงาม ก็มีพระทัยปฏิพัทธ์ เขาก็ทูลความเท็จว่า ตนเองยังโสด พระเจ้าเหรินจงจึงพระราชทานสมรสให้ และทรงตั้งให้เขาเป็นเขยหลวง ฐานันดรศักดิ์ว่า "ราชบุตรเขย" (駙馬)

หลายปีต่อมา ทุพภิกขภัยบีบให้ฉิน เซียงเหลียน ต้องพาลูกเข้ามาตายดาบหน้าที่เมืองหลวง ณ ที่นั้น ฉิน เซียงเหลียนทราบความจริงเกี่ยวกับเฉิน ชื่อเหม่ย์ นางจึงไปร้องขอให้เขาช่วยเหลือลูกของเขาเองด้วย แต่เขาบอกปัด ฉิน เซียงเหลียน จึงไปฟ้องคดีต่อเปา เจิ่ง ว่าเขาทอดทิ้งลูกเมียและหลอกลวงเบื้องสูงเข้าสู่พระราชวงศ์ เปา เจิ่ง พิสูจน์จนแน่ชัดว่า คำฟ้องของฉิน เซียงเหลียน เป็นจริงทุกประการ แต่เฉิน ชื่อเหม่ย์ คงยืนกระต่ายขาเดียวไม่รับรู้ และใช้ให้หาน ฉี (韓琪) องครักษ์ ไปฆ่าฉิน เซียงเหลียน พร้อมบุตรทั้งสอง เสียให้ตายทั้งหมด แต่หาน ฉี มีมนุษยธรรม จึงชี้ทางให้ฉิน เซียงเหลียน กลับไปหาเปา เจิ่ง ก่อนจะใช้ดาบเชือดคอตนเองตาย เปา เจิ่ง สั่งให้เจ้าพนักงานตำรวจไปจับกุมราชบุตรเขยมาขึ้นศาล พิจารณาแล้วพิพากษาประหารชีวิต สมาชิกพระราชวงศ์เข้าแทรกแซง และข่มขู่จะใช้อิทธิพลทำให้เปา เจิ่ง หลุดจากตำแหน่ง แต่เปา เจิ่ง ไม่เกรงกลัว และสั่งให้เจ้าพนักงานปฏิบัติตามคำพิพากษาเพื่อรักษากฎหมาย
# องค์การบริหารส่วนตำบลบ้านหัน
องค์การบริหารส่วนตำบลบ้านหัน อาจหมายถึง
 องค์การบริหารส่วนตำบลบ้านหัน อำเภอโนนศิลา จังหวัดขอนแก่น
 องค์การบริหารส่วนตำบลบ้านหัน อำเภอเกษตรสมบูรณ์ จังหวัดชัยภูมิ
 องค์การบริหารส่วนตำบลบ้านหัน อำเภอสีคิ้ว จังหวัดนครราชสีมา
อ
# จูกัดสู
จูกัดสู (ค.ศ. 250 – คริสต์ทศวรรษ 260) มีชื่อในภาษาจีนกลางว่า จูเก่อ ซฺวี่  เป็นขุนพลและขุนนางของรัฐวุยก๊กในยุคสามก๊กของจีน

 ประวัติ 
จูกัดสูเป็นชาวอำเภอหยางตู (หยางตูเซี่ยน) เมืองลองเอี๋ยหรือลงเสีย (琅邪郡 หลางหยาจฺวิ้น) ซึ่งปัจจุบันคืออำเภออี๋หนาน มณฑลชานตง จูกัดสูอาจเป็นญาติห่าง ๆ ของบุคคลที่มีนามสกุลจูกัดคนอื่น ๆ ในยุคสามก๊ก เช่น จูกัดกิ๋น จูกัดเหลียง และจูกัดเอี๋ยน เนื่องจากมีบ้านเกิดเดียวกัน จูกัดสูรับราชการในรัฐวุยก๊กในยุคสามก๊ก

ในปี ค.ศ. 255 เมื่อบู๊ขิวเขียมและบุนขิมเริ่มก่อกบฏในอำเภอฉิวฉุน (壽春 โช่วชุ่น; ปัจจุบันคืออำเภอโช่ว มณฑลอานฮุย) จูกัดสูในเวลานั้นรับราชการเป็นเจ้าเมือง (ไท่โฉ่ว) ของเมืองไทสัน (泰山郡 ไท่ชานจฺวิ้น; อยู่บริเวณนครไท่อาน มณฑลชานตงในปัจจุบัน) จูกัดสูนำกำลังพลจากเมืองไทสันไปช่วยทัพหลวงของวุยก๊กที่นำโดยผู้สำเร็จราชแทนพระองค์สุมาสูในการปราบปรามกบฏ

ต่อมาจูกัดสูได้เลื่อนตำแหน่งเป็นข้าหลวงมณฑล (ชื่อฉื่อ) ของมณฑลยงจิ๋ว (ไม่ทราบปีที่ได้รับตำแหน่ง)

ในปี ค.ศ. 263 จูกัดสูเข้าร่วมในศึกที่รบกับจ๊กก๊กอันเป็นรัฐอริของวุยก๊ก จูกัดสูได้รับมอบหมายให้นำกำลังพล 30,000 นายไปสกัดเกียงอุยขุนพลจ๊กก๊กที่สะพานในอิมเป๋ง (อินผิง) เพื่อหยุดยั้งไม่ให้เกียงอุยไปหนุนช่วยด่านเองเปงก๋วน (陽平關 หยางผิงกวาน) หรือหยางอานกวาน (陽安關; อยู่ในอำเภอหนิงเฉียง มณฑลฉ่านซีในปัจจุบัน) เมื่อเกียงอุยทราบข่าวเรื่องนี้ ก็แสร้งทำเป็นยกพลจะเข้าโจมตีมณฑลยงจิ๋วผ่านหุบเขาข่งหาน (ข่งหานกู่) จูกัดสูหลงกลคิดว่าเกียงกุยต้องการโจมตีฐานที่มั่นของคน จึงสั่งให้กำลังพลล่าถอยจากอิมเป๋ง 30 ลี้ จากนั้นเกียงอุยจึงฉวยโอกาสนี้ข้ามสะพานที่อิมเป๋ง จูกัดสูทราบความจริงจึงพยายามไปหยุดยั้งเกียงอุยแต่ช้าไปหนึ่งวัน ต่อมาจงโฮยขุยพลวุยก๊กเคลื่อนทัพลงใต้จากด่านเองเปงก๋วนและมาถึงไป๋ฉุ่ย  เวลานั้นเตงงายขุนพลวุยก๊กอีกคนต้องการร่วมมือกับจูกัดสูในการโจมตีข้าศึกที่อิวกั๋ง (เจียงโหยว) ด้วยกัน แต่จูกัดสูปฏิเสธแล้วเคลื่อนกำลงไปยังไป๋ฉุ่ยเพื่อสมทบกับจงโฮยแทน ที่ไป๋ฉุ่ยนั้น จงโฮยกล่าวโทษว่าจูกัดสูขี้ขลาดและยึดอำนาจบัญชาการกำลังพลของจูกัดสู แล้วจึงส่งตัวจูกัดสูกลับไปมณฑลยงจิ๋วในฐานะนักโทษ

ภายหลังจูกัดสูได้รับราชการกับราชวงศ์จิ้นซึ่งขึ้นมาแทนที่รัฐวุยก๊กในเดือนกุมภาพันธ์ ค.ศ. 266 หลังผู้สำเร็จราชการแทนพระองค์สุมาเอี๋ยนชิงราชบัลลังก์จากโจฮวนจักรพรรดิวุยก๊กลำดับสุดท้าย จูกัดสูดำรงตำแหน่งเป็นเสนาบดีพิธีการ (太常 ไท่ฉาง) และเสนาบดีกรมรักษาราชวัง (เว่ย์เว๋ย์) ในราชสำนักของราชวงศ์จิ้น(〈按《百官名》：绪入晋为太常崇礼卫尉。子冲，廷尉。) อรรถาธิบายจากไป่กวานหมิงในสามก๊กจี่ เล่มที่ 28. ภายหลังได้รับการตั้งให้มีบรรดาศักดิ์เล่ออานถิงโหว (大常樂安亭侯琅邪諸葛緒) ศิลาจารึกพี่ยง. 

 บุตรและทายาท 
จูกัดสูมีบุตรชายอย่างน้อย 2 คน ได้แก่ จูเก่อ ชง (诸葛冲) และจูเก่อ หง (诸葛厷)(厷字茂远，琅邪人，魏雍州刺史绪之子。) อรรถาธิบายจากจิ้นชู (โดยหวาง อิ่น) ใน ชื่อชัวซิน-ยฺหวี่ เล่มที่ 4

บุตรสาวของจูเก่อ ชงคือจูเก๋อ หว่าน (諸葛婉) ได้รับเลือกให้เป็นสนมของสุมาเอี๋ยนในฤดูใบไม้ผลิของปี ค.ศ. 273(婉以泰始九年春入宫，...) จิ้นชู เล่มที่ 31. เดือน 1 ถึง 3 ของปีนั้นเทียบได้กับช่วงเวลาระหว่างวันที่ 5 กุมภาพันธ์ถึง 3 พฤษภาคม ค.ศ. 273 ในปฏิทินจูเลียน
# เทือกเขาแอปพาเลเชียน
เทือกเขาแอปพาเลเชียน (,), เป็นเทือกเขาในทวีปอเมริกาเหนือ วางตัวเมื่อประมาณ 480 ล้านปีก่อนในยุคออร์โดวิเชียน จากทิศตะวันออกเฉียงเหนือไปทิศตะวันตกเฉียงใต้

ในอดีต เทือกเขาแอปพาเลเชียนเคยมีความสูงราว ๆ เท่ากับความสูงของเทือกเขาแอลป์และเทือกเขาร็อกกี

ภูมิภาคต่าง ๆ ที่มีความเกี่ยวข้องกับเทือกเขาแอปพาเลเชียนมักถูกเรียกว่า แอปพาเลเชีย (Appalachia)

 ต้นกำเนิด 

 ลักษณะทางภูมิศาสตร์
# เกลาดีโอ รานีเอรี
เกลาดีโอ รานีเอรี (, ; เกิดเมื่อวันที่ 20 ตุลาคม ค.ศ. 1951) เป็นผู้จัดการทีมฟุตบอลและอดีตนักฟุตบอลชาวอิตาลี ปัจจุบันเป็นหัวหน้าผู้ฝึกสอนของโรมาในเซเรียอา 

 เกียรติประวัติ 
 ผู้จัดการทีม 
คัลยารี
Serie C1: 1988–89
Coppa Italia Serie C: 1988–89
เซเรียบี promotion: 1989–90, 2022–23
ฟีออเรนตีนา
Serie B: 1993–94
Coppa Italia: 1995–96
Supercoppa Italiana: 1996
บาเลนเซีย
Copa del Rey: 1998–99
UEFA Intertoto Cup: 1998
UEFA Super Cup: 2004
มอนาโก
Ligue 2: 2012–13
เลสเตอร์ซิตี
 พรีเมียร์ลีก (1): 2015–16
# ฮาราจูกุ
thumb|โอโมเตซันโด
thumb|Cat Street, Ura-Harajuku
ฮาราจูกุ  เป็นย่านหนึ่งในแขวงชิบูยะ กรุงโตเกียว ประเทศญี่ปุ่น ฮาราจูกุเป็นที่รู้จักกันทั่วโลกในฐานะเป็นศูนย์กลางแฟชั่นและวัฒนธรรมคนหนุ่มสาวของญี่ปุ่น โดยมีร้านอาหาร คาเฟ่ และร้านขายของเล็ก ๆ ที่ดึงดูดคนหนุ่มสาวและชาวต่างชาติจำนวนมาก ส่งผลให้ฮาราจูกุเป็นย่านหนึ่งในโตเกียวที่ได้รับความนิยมอย่างมากจากนักท่องเที่ยวทั้งภายในและต่างประเทศ
# ลังเงินบวร์ค
ลังเงินบวร์ค  เป็นเมืองในรัฐบาเดิน-เวือร์ทเทิมแบร์คของประเทศเยอรมนี ตั้งอยู่ทางตะวันออกเฉียงเหนือของนครชตุทการ์ทไปราว 110 กิโลเมตร เมืองแห่งนี้ขึ้นชื่อเรื่องแป้งพายที่ชื่อ ไวเบิล (Wibele)ในอดีตเมืองแห่งนี้เคยมีสถานะเป็นราชรัฐของจักรวรรดิโรมันอันศักดิ์สิทธิ์ โดยใช้ชื่อว่าราชรัฐโฮเอ็นโลเออ-ลังเงินบวร์ค ในศตวรรษที่ 17 มีการล่าแม่มดขึ้นในเมืองนี้ โดยเหยื่อรายท้ายถูกเผาทั้งเป็นในปี ค.ศ. 1672